Oudpres. George Bush sr. sterf | Netwerk24
Kunstenaar aangekla oor ‘pornografiese’ werk van Jooste
Die omstrede kunstenaar Ayanda Mabulu is Woensdag in hegtenis geneem nadat hy ’n kunswerk waarop die woorde “Blameer dit op die Boere” verskyn voor die JSE se gebou in Johannesburg ten toon gestel het.
Nadat die Jozi Stars hul eerste drie tuiswedstryde in die Mzansi-superliga (MSL) verloor het, het hulle in die laaste twee hul ritme gevind en word dit al hoe meer vir hulle ’n geval van oos, wes, tuis bes.
SA o.20-netbal stapel doele op
Suid-Afrika se o.20-netbalspan keer onoorwonne huis toe, nadat hy die goue medalje by die Afrika Sportunie se Streek 5-Jeugspele in Gaborone, Botswana, verower het.
Sky-span soek nuwe borg
Een van die wêreld se voorste fietsryspanne sal eersdaags ’n nuwe borg moet soek.
Hele vyf maande se kopkrap oor stemdag
Politiek vuisvoos Suid-Afrikaners gaan van dag een in 2019 af nog ’n hele vyf maande kan kopkrap oor vir wie om te stem. Hopelik hou pres. CR (foto) by sy voorneme om ons in Mei stembus toe te jaag.
Liewe dagboek, hoe sal ek my dwaasheid besing
Wanneer die bevlieging jou oorval om in die doodsnikke van die jaar op te ruim, moet om vadersnaam nie teruglees in ou dagboeke en joernale nie. Tensy jy heeltemal bestand is teen jou jonger self, geen sweempie van verwyt koester nie en dwaasheid se lof kan besing.
Oudpres. George Bush sr. sterf
01 Desember 2018 07:08
Pres. George HW Bush Foto: Getty Images
George Bush sr. (94) se kantoor het vroeg Saterdag Suid-Afrikaanse tyd aangekondig dat hy oorlede is.
Dit volg sowat 8 maande na die dood van sy vrou, Barbara (92), na ’n huwelik van 73 jaar. Hy is ’n dag na haar begrafnis in April vanjaar vir ’n infeksie behandel.
Bush was die 41ste president van Amerika en ook die pa van George W. Bush, ook ’n Amerikaanse president.
Bush was ’n Republikein met ’n geskiedenis van meer as 40 jaar diens in die Amerikaanse openbare diens, met die hoogtepunt sy presidentskap tussen 1989 en 1993.
Bush het aan Parkinson se siekte gely en hy het vir jare ’n gemotoriseerde rolstoel gebruik.
CNN berig Bush is in Houston, Texas, oorlede.
Hy was volgens berigte wat pas na sy dood begin verskyn het, in ’n lewe van voorreg gebore as die seun van ’n senator. Bush was ’n vereerde vegvlieënier in die Tweede Wêreldoorlog, ’n atleet in sy studentedae, oliemagnaat in Texas, Republikeinse lid van die kongres, voorsitter van dié party, en dan natuurlik ook president van die VSA nadat hy die Demokraat Michael Dukakis in die presidensiële verkiesing van 1988 geklop het by die stembusse.
Nadat hy deur Bill Clinton opgevolg is, het die twee ’n ongekende vriendskap gehad weens hul agtergrond uit mededingende politieke partye.
Bush kon nie ’n tweede termyn as Amerikaanse president dien nie.
Behalwe vir sy naamgenoot seun, laat Bush ook sy seuns Jeb, Neil en Marvin en dogter Dorothy, asook 17 kleinkinders na.
Hy sal langs sy geliefde vrou, Barbara, in Texas begrawe word.
Daar is bespiegel dat hy in die vorige presidentsverkiesing nié vir die Republikein Donald Trump gestem het nie, maar wel vir Hillary Clinton.
Op ligter noot was hy ook daarvoor bekend dat hy broccoli verbied het op die vlugte van die Amerikaanse presidensiële vliegtuig, Airforce One, omdat hy dié groente gehaat het.
Meer oor: George H.W. Bush
George Bush sr. breek been in nek
Oudpres. Bush in hospitaal opgeneem
Mosie van wantroue teen May — stemmery aan die gang